stanford-oval/wikipedia huggingface dataset:
תיאון גרייג'וי
ביוגרפיה בדיונית > בעונות המאוחרות של סדרת הטלוויזיה

תיאון נתפס על ידי ראמזי בולטון. ראמזי מתעלל בתיאון ומסרס אותו. יארה, אחותו של תיאון מגיעה לחלץ את אותו, אך תיאון לא רצה שיצילו אותו אחרי שראמזי שטף את מוחו לגמרי. היא נכשלת ונאלצת לסגת. תיאון בורח מראמזי יחד עם סאנסה סטארק. הוא חזר ליארה, אחותו. ביחד איתה, הם כורתים ברית עם מלכת הדרקונים, דאינריז טארגאריין. יחד עם דאינריז, הם מפליגים בחזרה לווסטרוז כדי לעזור לה לכבוש את שבע הממלכות מסרסיי לאניסטר. בזמן המלחמה לצד דאינריז, צי הספינות של תיאון ויארה מושמד על ידי דוד שלהם יורון גרייגוי שבצד של סרסיי. יורון תופס את יארה ותיאון מעדיף לברוח מאשר להציל את אחותו. תיאון מגייס את הצוות שנשאר לו כדי לחזור למעלה המלך ולשחרר את יארה. והוא מצליח. לאחר מכן, תיאון מחליט לחזור לווינטרפל שעכשיו משפחת סטארק שולטת שם כדי לעזור להם להילחם נגד צבא מתים אכזר שיתקוף את חומות ווינטרפל. בזמן המלחמה תיאון מגן על בראן סטארק ונהרג על ידי מלך הלילה.
בעיבוד הטלוויזיוני

ההכרזה על ליהוקו של אלפי אלן, אז שחקן אלמוני, לתפקיד של תיאון יצאה באוגוסט 2009. על תפקידו כ"סרחן" קיבל ביקורות מעורבות. רבים הרעיפו שבחים על משחקו של אלן, אך אחרים ביקרו את החלטת היוצרים לגרום לרמזי להתעלל בתיאון. לאחר ההתקלות של תיאון בצי של דודו, יורון, ציין פול טאסי ממגזין פורבס:
בסצנה אחת, השווי של פיתוח הדמות לאורך שש שנים ירד לטמיון. זה מטריף. אני מכיר את הטענה הנגדית לכך, שתיאון תמיד יתמודד עם מה שעבר עליו כשרמזי התעלל בו ושסרחן תמיד יהיה שם איפשהו. אבל כבר חווינו את זה. קיבלנו אותו סובל, וסובל וסובל, ופחדן, ומסרב להינצל על ידי אחותו בעונה מוקדמת יותר מפני שהוא היה פשוט שבור. העברנו את השנה וחצי האחרונות כשאנחנו צופים בו זוחל בדרכו חזרה להיות שוב תיאון, באיזושהי צורה, ועכשיו התוכנית עושה לו את העוול הזה, הופכת אותו בחזרה לפחדן בדרך הכי דבילית שיש.
המקור באנגלית
In one scene, six year’s worth of character development gets thrown out the window. It’s maddening.
I know the counter-argument to this, that Theon will always be haunted by his time spent being abused by Ramsay, and Reek will always be in there somewhere. But we’ve done this already. We’ve had him suffer and suffer and suffer and be a coward and refuse to be rescued by his own sister in an earlier season because he was just that broken. We spent the last year and a half watching Theon crawl his way back to being Theon again, in some capacity, and now the show does him this disservice, having him revert back to being a coward in the goofiest way possible.
הערות שוליים

1 2 3 4  בספרים.
1 2 3 4 5 6 7  בעיבוד הטלוויזיוני.
↑  Griffin, Susan (10 באפריל 2015). "Alfie proves he is more than just Lily Allen's brother in Game of Thrones role". Irish Examiner. נבדק ב-8 בספטמבר 2017. {{cite web}}:  (עזרה)
↑  Tassi, Paul (25 ביולי 2017). "What On Earth Is 'Game Of Thrones' Doing To Theon Greyjoy?". Forbes. נבדק ב-8 בספטמבר 2017. {{cite web}}:  (עזרה)
תאודור ריינאך

| --- | --- |

 לידה:  3 ביולי 1860 סן-ז'רמן-אן-לה, צרפת 
 פטירה:  28 באוקטובר 1928 (בגיל 68) הרובע השישה-עשר של פריז, צרפת 
 מדינה:  צרפת 
 מקום קבורה:  בית הקברות של מונמארטר 
 מקום לימודים:  תיכון קונדורסה, אקול פראטיק דה אוטז אטיד, המכון למדע המדינה פריז 
 שפות היצירה:  צרפתית, יוונית עתיקה, לטינית 
 בן או בת זוג:  Fanny Thérèse Reinach (31 בינואר 1891–ערך בלתי־ידוע) 
 צאצאים:  Hélène Claireau, לאון ריינאך 
 פרסים והוקרה:  פרס בורדין (1891)  קצין בלגיון הכבוד  קונקור ז'נרל 
 
תאודור ריינאך (בצרפתית: Théodore Reinach, בצרפתית נהגה "רֶנאק"; 3 ביולי 1860 –  28 באוקטובר 1928) היה ארכאולוג, מתמטיקאי, עורך דין, פפירולוג, פילולוג, אפיגרף, היסטוריון, נומיסמטיקאי, מוזיקולוג, פרופסור, ופוליטיקאי צרפתי ממוצא יהודי.
קריירה אקדמית

הוא נולד בפריז. שני אחיו סלומון ריינאך וז'וזף ריינאך היו מוכרים לימים בתחומי הארכאולוגיה והפוליטיקה בהתאמה. לאחר שלמד בליסה קונדורסה (אנ'), הוא המשיך את לימודיו באקול פראטיק דה אוטז אטיד ובמכון למדע המדינה פריז. לריינאך הייתה קריירה בולטת כחוקר והוא הצטרף ללשכת עורכי הדין בשנת 1881 ועבד כעורך דין עד 1886, אך לבסוף התמסר ללימוד נומיסמטיקה. הוא הפך לראש הקתדרה לנומיסמטיקה עתיקה בקולז' דה פראנס והיה עורך של כתבי עת שונים. בשנת 1916, הוענקה לו מדליה של החברה המלכותית הנומיסמטית (אנ'). ובשנת 1917, במהלך מלחמת העולם הראשונה, הוא קיבל משימה בארצות הברית.
הוא כתב יצירות חשובות על הממלכות העתיקות של אסיה הקטנה: Trois royaumes de l'Asie Mineure, Cappadoce, Bithynie, Pont ("שלוש ממלכות אסיה הקטנה, קפדוקיה, ביתיניה, פונטוס", 1888), Mithridate Eupator ("מיתרידטס אופטור", 1890), וגם מהדורה ביקורתית ותרגום עם אנרי וייל (אנ') של "מסה על מוזיקה" של פלוטרכוס. ו-Histoire des Israélites depuis la ruine de leur indépendance nationale jusqu'à nos jours ("תולדות בני ישראל מחורבן עצמאותם הלאומית ועד ימינו", מהדורה שנייה, 1901).
מ-1888 עד 1897 תאודור ריינאך ערך את ה-Revue des études grecques ("כתב עת ללימודי יוון").
הוא קיבל תואר דוקטור לשם כבוד לספרות (D.Litt.) מאוניברסיטת דבלין (אנ') ביוני 1902.
תאודור ריינך השתתף יחד עם אחיו במאבק למען אלפרד דרייפוס וכתב את Histoire sommaire de l'affaire Dreyfus ("תקציר ההיסטוריה של פרשת דרייפוס") ב-1924.
תאודור ריינאך היה נשיא אגודת המוזיקולוגיה הצרפתית (צר') ב-1928.
משפחתו ווילה קרילוס

בשנת 1886 ריינאך התחתן עם שרלוט מארי אוולין הירש. נולדו להם שתי בנות, אך היא נפטרה בגיל עשרים ושש בשנת 1889. ריינאך נישאה בפעם השנייה בשנת 1891 לפאני קאן, בתם של מקסימיליאן קאן ובטי אפרוסי.
הם קבעו את ביתם בטירה בלה מוט-סרבולקס (אנ') במחוז סבואה בדרום-מזרח צרפת. כתושב שם, ריינאך נבחר לבית הנבחרים של צרפת (אנ') כחבר בבלוק דה גוש (אנ') ("גוש השמאל"), וכיהן מ-1906 עד 1914.
בני הזוג ריינאך בילו בריביירה הצרפתית ובשנת 1902 שכרו את האדריכל אמנואל פונטרמולי (אנ') לתכנן וילה בבולייה-סיר-מר (אנ'). הנכס בסגנון יווני הושלם בשנת 1908 ונקרא וילה קרילוס (אנ').
פאני ריינאך נפטרה ב-1917 ותאודור ב-1928. הוא היה חבר במכון של צרפת, ובמותו הוריש את הווילה קרילוס למכון.
בנו של תאודור ריינאך, לאון ריינאך (1893–1943), הפך לשומר הארכיון בווילה קרילוס. לאון ריינאך התחתן עם ביאטריס דה קמונדו ונולדו להם שני ילדים. במהלך הממשל הצבאי הגרמני בצרפת הכבושה במלחמת העולם השנייה, הווילה נתפסה על ידי הנאצים ולאון וביאטריס ריינאך ושני ילדיהם נשלחו לאושוויץ שם נרצחו.
לאחר המלחמה, המשיכו להתגורר בווילה ילדי ריינאך האחרים עד שנת 1967. כיום הווילה קרילוס היא מוזיאון הפתוח לקהל הרחב.
אמה של פאני ריינאך הייתה בת למשפחת אפרוסי ובן דודה מוריס (אנ') היה נשוי לביאטריס דה רוטשילד (אנ'). בהשראת היופי של וילה קרילוס של ריינאך והאזור, בסמוך בנו את וילה אפרוסי דה רוטשילד (אנ').
הערות שוליים

1 2 3  "Reinach, Joseph s.v. Théodore Reinach", 1911 Encyclopædia Britannica
↑  "The Society's Medal". 23 במאי 2014. {{cite web}}:  (עזרה)
↑  Tilley, Arthur (באוקטובר 1892). "Review of Mithridate Eupator by Théodore Reinach". The English Historical Review. 7: 744–746. {{cite journal}}:  (עזרה)
↑  "La SFM en quelques dates: présidée par les musicologue suivants". sfmusicologie.fr.
↑  CMN. "Théodore Reinach, un savant humaniste - CMN". www.villakerylos.fr (בצרפתית).
↑  Inscriptions, Académie des (2017-01-27), Alain PASQUIER - Au temps de Léon Reinach, XXVII Colloque de la villa kérylos le 7 et 8 octobre 2016
↑  "Architect Emmanuel Pontremoli - Greek Villa Kerylos : A French Riviera Palazzo". אורכב מ-המקור ב-2008-11-15.
| --- | --- |
בקרת זהויות :  NLI: 987007266933405171  PLWABN: 9810570356605606  BIBSYS: 90740485  BnF: cb12329980h (data)  CiNii: DA01307494  GND: 119305887  ISNI: 0000 0001 0856 5151  LCCN: n86827980  LNB: 000034820  Léonore: 316316  NKC: jn19990006923  NLA: 35447324  NLG: 137128  NTA: 067782779  RERO: 02-A003735320  SUDOC: 03222852X  Trove: 956046  VcBA: 495/136550  VIAF: 34528499   WorldCat (עם VIAF): 34528499
שתן

.
| --- | --- |

 שיוך:  excrement, חומר מופרש, נוזלי הגוף, ישות אנטומית מסוימת 
 היווצרות:  מערכת השתן 
 מזהים
 FMA:  12274 
 קוד MeSH:  A12.207.927 
 מזהה MeSH:  D014556 
 מערכת השפה הרפואית המאוחדת:  C2963137 
 
דגימת שתן
שתן (או מי רגליים; בסלנג: פיפי) הוא פסולת נוזלית המופרשת על ידי הכליות מגופם של בעלי חיים. 
השתן נוצר בנפרונים אשר בכליות ונצבר בשלפוחית השתן עד לסילוקו במועד נוח. פעולה זו נקראת השתנה, שפירושה הפרשת השתן מהגוף דרך השופכה. עם השתן מופרשים חומרים זרים מהגוף וחומרים שאינם זרים לגוף, אך שהפרשתם בכמויות ניתנות לוויסות משמרת את ההומיאוסטזיס של נוזלי הגוף. במינים רבים משמש השתן המופרש גם לתקשורת באמצעות חוש הריח.
שתן מורכב מתמיסה מימית של פסולת מטבולית ומרכיבים נוספים. הנוזל מסונן מהדם ועובר תהליכי ספיגה בחזרה והפרשה עד הרכבו הסופי. שתן מכיל כמויות גדולות של שִתְנָן (אוראה), חומצת שתן, קריאטינין ונתרן כלורי ועוד כמויות קטנות של חומרים רבים. הוא מהווה מקור חנקן מצוין עבור צמחים.
שתן הוא האמצעי העיקרי להפרשת כימיקלים ותרופות מהגוף. ניתן לזהות ולנתח כימיקלים אלה בבדיקת שתן וכך לקבוע אבחנה של הרעלה או נטילה של חומרים כימיים אסורים.
השתן כמעט סטרילי בצאתו מהגוף (של אדם או בעל חיים בריאים). בשלפוחית נמצאת תמיד שארית שתן קטנה שהוא שתן "עומד" בתוך קיפולים של שלפוחית השתן. בתוך שארית שתן זו יכולים להתפתח חיידקים, אשר לרוב אינם מזיקים לאורגניזם כולו. התופעה נקראת "בקטראוריה" (BACTERURIA). השופכן פתוח כלפי העולם החיצון, ועל כן חודרים דרכו מיקרואורגניזם שונים כמו חיידקים ופטריות, וחלק ממיקרואורגניזמים אלו נשטף החוצה עם השתן. השתן כמעט חסר ריח כשהוא יוצא מהגוף. עם זאת, לאחר צאתו, מתפרקת מולקולת האוראה לשתי מולקולות של אמוניה (אשר מסיסה בנוזל ה-pH הנמוך), חיידקים שמזהמים את השתן הופכים כימיקלים בתוכו לבעלי ריח, והם הגורמים לריח האופייני לשתן עומד.
מחלות מסוימות משנות את כמות השתן, אחידותו וצבעו. לדוגמה, סוכר בשתן עשוי להיות סימן לסוכרת או לכשל כלייתי. שתן צהוב ומרוכז מעיד על חוסר מים בגוף[דרוש מקור] (להבדיל משתן עכור שבדרך כלל מאפיין זיהום של מערכת השתן). שתן של חולי פורפיריה מגוונת עשוי אף להיות אדום כהה. עם זאת, שתן אדום עלול להיגרם כתוצאה מאכילת סלק.
שימושים

ריפוי בטיפול שתן (אורינותרפיה) - שתיית שתן היא פרקטיקה איורוודית עתיקה שמיושמת ברחבי העולם.
השתנן (Urea, או בשמו הכימי Carbamide), ממרכיביו הבולטים של השתן, התגלה ובודד לראשונה על ידי הכימאי הצרפתי הילר רול. ב-1828, היה השתנן לתרכובת האורגנית הראשונה שסונתזה מחומרים אי-אורגניים (מאשלגן ציאנאטי ואמוניום גופרתי), על ידי הכימאי הגרמני פרידריך ולר, ובכך דחה את תאוריית הויטליזם והניח את היסודות למדע הכימיה האורגנית. השתנן על נגזרותיו מהווה כיום מרכיב חשוב במגוון רחב של תרופות ותכשירים שונים.
Ureaphil: משתן העשוי מאוריאה.
Urofollitropin: תמצית שתן לטיפולי פוריות.
Ureacin: קרם אוריאה לבעיות עור. השתנן נפוץ בקרמי לחות למיניהם לטיפול בבעיות יובש בעור, היות שהוא מגדיל את קיבולת המים של העור על ידי פתיחת שכבות עור לקשרי מימן והגדלת שטח הפנים הפנוי בעור לספיחת מים.
Amino-cerv: קרם אוריאה המשמש לטיפולים בצוואר הרחם.
Premarin: תמצית שתן כתוסף לאסטרוגן.
Panafil: משחת אוריאה / פפאין לכיבים בעור, כוויות ופצעים מזוהמים
טיפות Murine לאוזניים והסרת שעווה מהאוזניים.
ביולוגים בסין[דרושה הבהרה] פרסמו מחקר המפרט כיצד הם הופכים תאים נפוצים שנמצאו בשתן אנושי לתאי גזע עצביים שיכולים לשמש ליצירת תאי עצב במוח ותאי גלייה שהם בעל פוטנציאל עצום לבדיקות ופיתוח של טיפולים מהירים וחדשים למחלות ניווניות.
במאה ה-15 רופאים היו מאבחנים מטופלים באמצעות הצבע, הריח ואפילו הטעם של שתן כדי לזהות מחלות מסוימות ולספק תחזיות למטופל, מהיפוקרטס ועד לתקופה הוויקטוריאנית. לפרקטיקה קוראים uroscopy או uromancy.
בימים עברו שימש השתן כחומר ניקוי, ואנשים אף היו שואלים שתן זה מזה.
בעלי-חיים נוהגים לסמן את גבולות הטריטוריה שלהם באמצעות השתן שלהם,
רופאים אצטקים השתמשו בשתן כדי לנקות ולחטא פצעים כדי למנוע זיהום, ואף נתנו אותו כמשקה להקלה על בעיות בקיבה ובמעיים.
בסיביר, כדי לתקשר עם הרוחות, הקוריאקים שתו שתן של אדם שנטל פטרייה הגורמת להזיות או ששתה בעצמו שתן של אדם כזה. השפעת הפטרייה אינה פוחתת משמעותית עד השותה השביעי בערך, כיוון שהמוסקימול מהפטרייה נשאר בצורתו המקורית לאחר הפרשתו מהכליות. לא זאת בלבד שהדבר חוסך בפטריות, הוא גם מבטל את תופעות הלוואי של המוסקרין, שאינו עובר בשתן. באופן דומה, איילים נהגו ללקק את האדמה במקום שנותר שתן שהכיל את הפטרייה לאחר הטקס הדתי.
ביפן נהגו למכור שתן לאיכרים שייצרו ממנו דשנים. השתן מועיל לצמחים במקום שאין בנמצא זבל אורגני.
במלחמת העולם הראשונה חיילים ללא מסכות גז השתמשו בבד ספוג בשתן בזמן התקפת גזים.
ראו גם

בדיקת שתן
תרבית שתן
להשתין מהמקפצה
שלפוחית ביישנית
הטלת שתן
הערות שוליים

↑  שני המונחים מופיעים כבר בתנ"ך, בצורות קרי וכתיב: "הֲלֹא עַל הָאֲנָשִׁים הַיֹּשְׁבִים עַל הַחֹמָה לֶאֱכֹל אֶת חריהם [קרי: צוֹאָתָם] וְלִשְׁתּוֹת אֶת שיניהם [קרי: מֵימֵי רַגְלֵיהֶם] עִמָּכֶם" ספר מלכים ב', פרק י"ח, פסוק כ"ז
↑  Michael I Kogan, Yulia L Naboka, Khalid S Ibishev, Irina A Gudima, Kurt G Naber, Human urine is not sterile - shift of paradigm, Urologia internationalis 94, 2015, עמ' 445–452 doi: 10.1159/000369631
↑  Is Urine Sterile? What the Research Says, Healthline, ‏2021-01-08 (באנגלית)
↑  https://www.maccabi4u.co.il/24609-he/maccabi.aspx
| --- | --- |
בקרת זהויות :  NLI: 987007529761905171  BNE: XX530998  GND: 4159136-7  LCCN: sh85141420  NDL: 00568743  NKC: ph123011
ת'נדרה

| --- | --- |

ת'נדרה, כפי שהיא מופיעה על עטיפת החוברת Hulk: Raging Thunder #1 מאוגוסט 2008, אמנות מאת גרג לאנד.
 סוג:  גיבור-על
 הוצאה לאור:  מארוול קומיקס
 הופעה ראשונה:  Fantastic Four #129 (דצמבר 1972)
 יוצרים:  רוי תומאס ג'רי קונוויי
 מידע
 סטטוס:  פעיל
 מקצוע:  שליט, לוחם
 כוחות:  כוחות על-אנושיים, מהירות וסיבולת גבוהים, חסינות מפני פציעות.
 חברה לשעבר בקבוצה:  ארבעת המפחידים ארבעת המופלאים יחידת העליונים לוחמות החופש קיסרית האחיות סוכנת לשעבר של תאגיד הנפט רוקסון
 דמויות קשורות
 משפחה:  דיידרה וונטורת' (אם קדמונית) ליירה (בת מיקום מקביל) ארקון (בעל לשעבר)
ת'נדרה (באנגלית: Thundra) היא דמות משנה בדיונית של אנטי גיבורה המופיעה בחוברות הקומיקס ביקום מארוול קומיקס. דמותה הופיעה לראשונה בחוברת Fantastic Four #129 מדצמבר 1972 ונוצרה על ידי הכותב רוי תומאס והמאייר ג'רי קונוויי. ת'נדרה היא לוחמת אמזונה חזקה ואדומת שיער מקו זמן עתידי מטריארכי ומתקדם מבחינה טכנולוגית, שבו גברים משועבדים על ידי הנשים. בעתיד זה, ת'נדרה היא אשתו של הענק הירוק, ולהם יש בת בשם ליירה.
ת'נדרה היא נוסעת בזמן מהמאה ה-23, שבו כדור הארץ נשלט בידי שרות מלחמה נקבות שכבשו ושיעבדו את האוכלוסייה הזכרית המצומצמת. ארצות הברית לשעבר היא כעת "רפובליקת האחיות המאוחדות", ות'נדרה מגיעה ממגלופוליס בשם מילאגו הגדולה (שטחן המשולב של מילווקי ושיקגו) ממערבה של רפובליקת האחיות המאוחדת. היא נחשבת לאחת הלוחמות מעוררות היראה של אחוות האחיות, ושודרגה בעזרת הנדסה גנטית ואומנה מאז ילדותה בקרב, באמנויות לחימה ובאסטרטגיה צבאית.
במקור, ת'נדרה נשלחה למאה ה-20 כדי להתחרות בקרב פנים אל פנים עם דבר, חבר ארבעת המופלאים. הניצחון שלה עליו מוכיח לה אחת ולתמיד שנשים הן עליונות יותר מהמין הגברי ולסיים בכך את הקיפאון שבמלחמה בין אחוות הלוחמות לבין שרי המלחמה של כוכב מאצ'וס. היא מגויסת לקבוצת נבלי-על בשם "ארבעת המפחידים" בידי המכשף והם נלחמים בארבעת המופלאים. למען האמת, היא פועלת מתוך אינטרס שלה ואין לה כל עניין בקבוצה, מה שמוביל אותה להצטרף לארבעת המופלאים ולהביס אותם. בין היתר, ת'נדרה נלחמה גם נגד הענק הירוק.
כפי שתואר באירועי "נפילת הענקים" ו"מלחמת-עולם הענקים", ת'נדרה כרתה ברית עם הענק האדום ואף נשלטה בידי ארגון נבלי-העל אינטליג'נסיה בראשות המנהיג. אחרי שהארגון בגד בענק האדום, היא עזרה לו להימלט ועוזבת את הקבוצה. מאז שעזבה, בתה ליירה הצטרפה לשורותיהם.
הערות שוליים

↑  Fantastic Four #133
↑  Hulk Vol.2 #14-17, October-December 2009
תוריום

תוריום (Thorium) הוא יסוד כימי רדיואקטיבי מסדרת האקטינידים שסמלו הכימי Th ומספרו האטומי 90.
היסטוריה

התוריום זוהה בשנת 1828 על ידי הכימאי השוודי יונס יעקב ברצליוס, וקיבל את שמו על שם אל הרעם הסקנדינבי תור.
בראשית חקר הרדיואקטיביות, איזוטופ של התוריום, 230Th, קיבל את השם יוניום ואת הסמל Io, בטרם זוהה טבעו האמיתי על ידי אוטו האניגשמיד וסטפני הורוביץ במחקרים שנעשו בווינה.
בשנת 1902, הפיזיקאית הקנדית הארייט ברוקס אשר חקרה את הרדיואקטיביות של התוריום, גילתה כי הוא פולט חלקיק שהוא שונה מקרינת אלפא או בטא שהיו מוכרים, והיא חישבה לראשונה את זמן מחצית החיים של רדון-220. ניסויי זה ואחרים בהמשך היוו את הבסיס למדע הפיזיקה הגרעינית.
מאפיינים

התוריום הוא מתכת כסופה, השומרת על הברק שלה במשך חודשים. לתחמוצת התוריום צבע שחור וטמפרטורת התכה של 3300 מעלות, שהיא טמפרטורת ההתכה הגבוהה ביותר בקרב התחמוצות. בעת חימום, נסורת של התוריום ניצתת ובוערת באור לבן. בשל זמן מחצית החיים הארוך של 232Th הרדיואקטיביות שלו חלשה מאוד והוא אינו מסוכן בדרך-כלל.
התוריום נמצא ברוב הסלעים והקרקעות על כדור הארץ, בשכיחות ממוצעת של 6 חלקים למיליון; לשם השוואה, זוהי שכיחות העופרת, והיא גדולה פי שלושה משכיחות האורניום. תוריט הוא המינרל הנפוץ ביותר המכיל תוריום, אך עלות הפקת התוריום מהמינרל מונזיט, סוג של פוספט המכיל בממוצע 6% תוריום, זולה יותר והוא כיום הבצר העיקרי להפקת היסוד.
האיזוטופ היציב והנפוץ ביותר של התוריום הוא ה-232Th: זמן מחצית החיים שלו הוא כ-14.5 מיליארד שנה; איזוטופים אחרים של תוריום הם נדירים הרבה יותר וזמן מחצית חייהם קצר יותר.
שימושים

התוריום משמש במסגים לחיזוק עמידותם לטמפרטורות גבוהות ולקריעה, וכן כזרז בתגובות כימיות מסוימות, כגון ייצור חומצה חנקתית מאמוניה, ייצור חומצה גופרתית וזיקוק נפט. תחמוצת התוריום, בשל טמפרטורת ההתכה הגבוהה שלה, משמשת לייצור חלקים ומוצרים (ובפרט כוסות כימיות) עמידים בפני חום ולציפוי חדרי בעירה. כמו כן, הוספת תחמוצת תוריום לזכוכית מעלה את מקדם השבירה שלה ומקטינה את הנפיצה שלה; זכוכית כזו משמשת לעדשות במצלמות מאיכות גבוהה ולמכשירים מדויקים.
שימושים > שימושים בתעשייה הגרעינית

אף על-פי שהתוריום כשלעצמו אינו חומר בקיע, ניתן להפכו בכור תרבית ל-233U, איזוטופ קל ובקיע של אורניום. לכן, ניתן להשתמש בתוריום כבסיס לייצור דלק גרעיני, בדומה ל-238U המשמש בסיס לייצור 239Pu. מספר כורים נסיוניים פעלו על תוריום, אולם כיום אין אף כור פעיל המשתמש בתוריום כדלק.
יתרונות פוטנציאליים של תוריום על פני אורניום:
שכיח בהרבה מאורניום.
ניתן לבצע "תרבית" של תוריום ל-233U בעזרת נייטרונים איטיים (238U זקוק לנייטרונים מהירים כדי להפוך לפלוטוניום באופן יעיל, וכורי נייטרונים מהירים מסובכים ויקרים יותר).
הפסולת הגרעינית שלו מכילה איזוטופים בעלי זמן מחצית חיים קצר יותר מפסולת כור הפועל על אורניום (כמה מאות שנים).
קשה לשימוש לבניית נשק גרעיני - זהו יתרון מנקודת המבט של מדינה גרעינית המבקשת למכור כור למדינה ללא נשק גרעיני, או מנקודת המבט של אנשים הפועלים להפחתת כמות הנשק הגרעיני העולמי.
חסרונות:
לא בקיע בפני עצמו ויש צורך במטען ראשוני של אורניום או פלוטוניום להתנעת מחזור תרבית הדלק.
לתעשייה הגרעינית הקיימת יש ניסיון ותשתיות המבוססים על אורניום ופלוטוניום.
קשה לשימוש לבניית נשק גרעיני - מנקודת המבט של מדינה המבקשת להקים כורים שישמשו אותה גם לאנרגיה וגם לייצור דלק לנשק גרעיני זהו חיסרון. זו ככל הנראה אחת הסיבות ההיסטוריות להעדפה של אורניום על פני תוריום.
בשנים האחרונות יש עניין גובר בשימוש בתוריום מצד הודו שיש בה מחצבי תוריום עשירים. מחקרים בנושא כורי תוריום מתבצעים גם בצרפת ומדינות נוספות. אחד התכנונים המוצעים הוא כור מלח מותך. הצעה אחרת היא מגבר אנרגיה, סוג של כור גרעיני בו אין מסה קריטית ולא תתרחש בו תגובת שרשרת גרעינית המקיימת את עצמה ללא סיוע חיצוני.
סכנות

אבקת תוריום היא דליקה, ולכן יש לנהוג בה בזהירות. כמו כן, אחד התוצרים של ההתפרקות של תוריום הוא 220Rn, המהווה חומר רדיואקטיבי מאוד, ולכן מסוכן. מהסיבות האלו, יש צורך באוורור טוב של מקומות שבהם עובדים עם תוריום או מאחסנים אותו.
חשיפה לתוריום מגדילה את הסיכון ללקות בסרטן הריאה, הלבלב, והדם, וכן במחלות של הקיבה.
הערות שוליים

↑  Ingrid Birker, Remembering Harriet Brooks: Canada’s first female nuclear physicist
↑  Elizabeth Shearly, Harriet Brooks, pioneering Canadian nuclear physicist, ‏13 בינואר 2015 (ארכיון)
| --- | --- |
בקרת זהויות :  NLI: 987007534013905171  BnF: cb11977429t (data)  GND: 4185331-3  LCCN: sh85134957  NDL: 00573342  NKC: ph543054
שמורת הר מירון

| --- | --- |

נוף מהשמורה
 מידע כללי
 סוג:  שמורת טבע
 תאריך הכרזה:  9 בדצמבר 1965
 נתונים ומידות
 שטח:  90.59 קמ"ר
 מיקום
 מדינה:  ישראל ישראל
 מיקום:  מחוז הצפון 
 קואורדינטות:  32°59′30″N 35°23′21″E﻿ / ﻿32.991666666667°N 35.389166666667°E﻿ / 32.991666666667; 35.389166666667
  (למפת אצבע הגליל מוגדלת) שמורת הר מירון(למפת אצבע הגליל רגילה) שמורת הר מירון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת הר מירון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת הר מירון
 
נוף בשמורה
שעיר האשחר על חרחבינה מכחילה בשמורה, 2011
נחל דישון הזורם בשמורה
שמורת הר מירון היא שמורת טבע מוכרזת בגליל המהווה את שמורת הטבע הגדולה בצפון ישראל, כששטחה הוא 90,596 דונם. השמורה הוכרזה ב-9 בדצמבר 1965, ועברה מספר הרחבות וגריעות שטחים מאז.
השמורה היא מהגדולות והוותיקות בשמורות הטבע בארץ ישראל.
היסטוריה

השמורה הוכרזה כשמורת יער על ידי השלטון הבריטי בשנת 1942, ונכללה במאי 1956 בתוכנית להכרזה על 50 שמורות טבע בישראל שהציג המדור להגנת הטבע בשיתוף עם אגף התכנון במשרד הפנים והחברה להגנת הטבע. השמורה הוכרזה רשמית על ידי רשות הטבע והגנים בשנת 1965 על שטח של כ-84,000 דונם. בתחומי השמורה נמצאה המובלעת – הכפר בית ג'ן וסביבתו. מאז השתנו גבולות השמורה כמה פעמים עקב גריעת שטחים הצמודים ליישובים (בעיקר בית ג'ן וחורפיש) והוספת כמה שטחי טבע שלא נכללו בגבולות השמורה הראשונים.
במשך השנים ניטש מאבק על שימור השמורה מול מספר יישובים שנמצאים בתוכה או על גבולה. בייחוד התפרסם מאבקם של אנשי הכפר בית ג'ן להרחיבו ולבנות דרך לכפר חורפיש. גם התיישבות הבודדים חמדת ימים נאבקה שנים רבות על קיומה בתוך השמורה.
מלבד יישובים אלו, בנה צה"ל בסיסים בלב השמורה, כולל יחידת הבקרה האזורית (יב"א) הצפונית של חיל האוויר על פסגת ההר.
במהלך מלחמת לבנון השנייה נפלו קטיושות רבות בהר מירון וביישובים הסמוכים לו, וגרמו לשריפות גדולות באזור.
החי > יונקים

בין היונקים החיים בשמורה נמצאים: חזיר בר, תן זהוב, זאב הודי, שועל מצוי, גירית מצויה, נמנמן עצים, דלק הסלעים ומיני עטלפי חרקים שונים השוכנים בשפע המערות שמציעה השמורה. בעבר חיו בשמורה היחמור הפרסי ואייל הכרמל, אך הם נכחדו מזה זמן רב, ובשנים האחרונות הושבו היחמורים לשמורת הר סאסא הסמוכה.
החי > זוחלים

אחד הזוחלים החיים בשמורה הוא הלטאה הירוקה.
החי > דו-חיים

כשישה מתוך שבעת מיני דו-החיים החיים בישראל חיים בשמורה בניהם הסלמנדרה הכתומה.
הצומח

השמורה מתאפיינת בחורש ים-תיכוני מגוון. ייחודה של השמורה בפרט והר מירון בכלל הוא בזה שהיא מהווה גבול תפוצה דרומי לצמחים רבים שמייצגים את הצומח בהרי טורקיה ולבנון.
בין מיני הצמחים והשיחים החיים בשמורה נמצאים: אלון מצוי, אלה ארץ-ישראלית, קטלב מצוי, אלון התולע, אגס סורי, שזיף הדוב וכן מינים נדירים כמו חוזרר החורש וערער ארזי.
מיני צומח אחרים החיים בשמורה הם: אדמונית החורש, בן-חורש רחב-עלים, רצועית הגליל, סתוונית בכירה, כרכום נאה, חלמונית גדולה, רקפת יוונית, אירוס הלבנון, יקינתון מזרחי ועוד.
הערות שוליים

↑  יוכרז על 50 שמורות טבע, הארץ, 27 במאי 1956
↑  זאב שיף, 50 שמורות טבע בישראל, הארץ, 4 ביוני 1956
↑  מנחם רהט, הר מירון - שמורת טבע, מעריב, 27 בפברואר 1966
|  שמורות טבע בישראל |
| --- | --- | --- |
| הגולן | אירוס הביצות נוב • אלי על • בריכת בראון • גמלא • הר אביטל • הר חרמון • הר חרמונית • הר פרס • הר שיפון • יער אודם • יער יהודיה • נחל גילבון • נחל משושים • נחל הבניאס • מג'רסה • סוסיתא |  |
| צפון | אבוקה • אלון • אלונה • אלוני אבא • אלוני בית קשת • נחל בית העמק • בריכת פסוטה • אלוני ברעם • אלוני יצחק • בוריקה • גאון הירדן •  החולה • הר ארבל • הר חורשן • הר יונה • הר מירון • הר שכניה • חוטם הכרמל • חוף דור-הבונים • חורבת קרתא • חורשת טל • חי-בר כרמל • מערת פער •  נחל בזק • נחל בצת • נחל דישון • נחל הקיבוצים • נחל כזיב • נחל מערות • נחל עמוד • נחל ראש פינה • נחל שניר • נחל שרך • נחל תבור • נחל תות • נחל עיון • עין אפק • עין ארובות • עין נוטרה • עין נימפית • עין תאו • פארק הכרמל • ראש הנקרה • רמות מנשה • תל דן • תל אנפה • תל סהרון • תל שמרון |  |
| מרכז | ביצת זיתא • בני ציון (חרוצים) • בריכת דורה • בריכת יער • גבעת האירוסים • גדור • געש • האירוסים • הדסים • המסרק • חולות ניצנים • מבוא אשדוד • חורבת מדרס • חורבת סעדים • מערת אבשלום • מערת התאומים • נאות קדומים • נחל דולב • נחל כפירה • נחל פולג • נחל קטלב • נחל שורק • נחל התנינים • עינות גיבתון • שער פולג |  |
| יהודה | אלוני שמואל • אל כנוב • הר הטייסים • ואדי מכוך • נחל אוג • נחל בזק עילי • נחל פרת • עינות צוקים • קנה וסמר |  |
| השומרון | הר כביר • יער אום צפא • יער ריחן • נבי רביח • נחל פצאל • נחל קנה • עינות זרקא • רכס טמון • ביצת ואדי מלחה • בור הציפורים • נחל שילה עילי |  |
| הנגב | בקעת תמנע • בתרונות רוחמה • גבעות להב • הבשור • המכתש הגדול • המכתש הקטן • הר הנגב • הר חירן • הר עמשא • הרי אילת • חולות משאבים • חולות סמר • חוף האלמוגים • חי-בר יטבתה • מכתשים בנגב • מצוק הצינים • נחל גרר • נחל ערוגות • נחל עשוש • נחל צין • עין גדי • ערבת עברונה • פארק הלס • פורה |  |
| שמורות ימיות | איי חוף ראש הנקרה • ים ראש הנקרה-אכזיב • שקמונה • ים ראש הכרמל • ים דור-הבונים • ים שקמה • איי חוף דור-מעגן מיכאל • ים גדור • ים האלמוגים • חוף האלמוגים • הים הדרומי • הפרעת פלמחים |  |